BAGUIO CITY-Kinondinar ni Nolcom commander Lt. Gen. Felicito Virgilio Trinidad ti panangtambang dagiti rebelde nga NPA kadagiti sibilyan ken kameng ti 41st IB Philippine Army sadiay Guinguinabang, Lacub, Abra idi rabii.
Pimmusay dagiti duwa a kameng ti NPA, maysa a suldado ken maysa a sibilyan kabayatan a nadunor dagiti tallo a kameng ti AFP.
Kinuna ti opisyal a manarimaan ti moral obligation dagitoy ken dagiti umili tapno iyawid da ti bangkay ni Umin Bernal alyas Tubong iti lugar daytoy ken tapnu i-claim dagiti kabagyan ti pimmusay ti bangkay, idi pinaputukan dagitoy dagiti rebelde.
Naamwan dagiti umili a ni Umin Bernal ket kailyan da isut gapuna a buluntaryo dagitoy a nangitulod iti bangkay.
Nakipagrikna met ti opisyal kadagiti kapamilya ti pimmusay ken nagkari daytoy nga aramiden da ti amin a kabaelan da tapnu sungbatan dagiti rebelde ti nasao a kremen.
Umapapila pay daytoy kadagiti NPA a panunuten da a nalaing ti inaramid dagitoy a kremen ta saan nga umno a wagas daytoy.
Iti agdama ket saan pay nga imbutaktak ti opisyal ti nagan ti biktima gapu ta nasaken nga agpakada daytoy iti pamilya ti biktima.
Maipalagip nga idi Huwebes ket innem a miyembro ti NPA ti pimmusay iti napasamak nga inkwentro dagitoy kadagiti militar.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn